Meshuggah

Οι Meshuggah είναι σουηδικό extreme metal συγκρότημα, το οποίο δημιουργήθηκε στο Ούμεο το 1985. Με την κυκλοφορία του τέταρτου δίσκου τους με τίτλο "Nothing", γνώρισαν εμπορική επιτυχία η οποία συνεχίστηκε και στα επόμενα άλμπουμ του συγκροτήματος.

Βιογραφία
Το συγκρότημα δημιουργήθηκε το 1985 στο Ούμεο, από τον κιθαρίστα Φρέντρικ Τόρντενταλ, τον μπασίστα Πέτερ Νόρντιν και τον κιθαρίστα και τραγουδιστή Γιενς Κίντμαν με αρχική ονομασία Metallien. Δύο χρόνια αργότερα μετονομάστηκαν σε Meshuggah, λέξη που σημαίνει "τρελός" στη γλώσσα Γίντις.Meshuggah - definition of Meshuggah by The Free Dictionary Η πρώτη τους κυκλοφορία ήλθε με το ΕΡ "Psykisk Testbild", το οποίο κυκλοφόρησε μέσω του τοπικού δισκοπωλείου "Garageland" στον περιορισμένο αριθμό των χιλίων αντιτύπων.Meshuggah - Psykisk Testbild (album review ) | Sputnikmusic Η συγκεκριμένη κυκλοφορία ήταν η μοναδική του συγκροτήματος με τον Νίκλας Λούντγκρεν στα τύμπανα, ο οποίος την επόμενη χρονιά έδωσε τη θέση του στον Τόμας Χάακε. Το 1991, επέστρεψαν στο στούντιο για την ηχογράφηση του ντέμο των τραγουδιών "Qualms Of Reality" και "All This Because Of Greed".All This Because of Greed - Encyclopaedia Metallum

Οι Meshuggah υπέγραψαν στη γερμανική "Nuclear Blast" για την κυκλοφορία του πρώτου τους άλμπουμ με τίτλο "Contradictions Collapse". Μετά την κυκλοφορία του άλμπουμ, τη ρυθμική κιθάρα ανέλαβε ο Μάρτεν Χάνγκστρεμ, πρώην μέλος των Barophobia, με τον Κίντμαν να αναλαμβάνει αποκλειστικά τον ρόλο του τραγουδιστή. Η επόμενη ηχογράφηση του συγκροτήματος καθυστέρησε λόγω του τραυματισμού του Τόρενταλ που είχε ως αποτέλεσμα να χάσει την άκρη ενός δαχτύλου του και του εγκλωβισμού του χεριού του Χάακε σε τόρνο, όταν δούλευαν ως ξυλουργοί.

Το ΕΡ "None" κυκλοφόρησε σε παραγωγή του ίδιου του συγκροτήματος, ηχογραφημένο στα "Tonteknik Recordings" του Ούμεο.Meshuggah - None - Reviews - Encyclopaedia Metallum Οι Meshuggah περιόδευσαν στην Ευρώπη μαζί με τους Machine Head και όταν ο μπασίστας Πέτερ Νόρντιν υπέφερε από μόλυνση στο αυτί του, ο Τόρντενταλ ανέλαβε το μπάσο για κάποιες συναυλίες, ενώ σε μερικές εμφανίσεις ο Χάνγκστρεμ έπαιζε την κιθάρα του μία οκτάβα χαμηλότερα για να καλύψει το κενό του μπάσου.

Το 1995, το συγκρότημα επέστρεψε στη δισκογραφία με το άλμπουμ "Destroy Erase Improve", ηχογραφημένο στα "Soundfront Studios" της Ουπσάλα.Meshuggah - Destroy Erase Improve at Discogs Ακολούθησε το ΕΡ "Selfcaged" μέσα στη χρονιά, με διαφορετική λίστα τραγουδιών στην Ευρώπη από την Αμερική.Meshuggah - Selfcaged at Discogs Το συγκρότημα περιόδευσε στη Σκανδιναβία και τη Γερμανία μαζί με τους Clawfinger και πάλι χωρίς μπασίστα μέχρι την εμφάνιση τους στο Αμβούργο, όπου εντάχθηκε στο σχήμα ο Γκουστάβ Χίλμ.Gustaf Hielm - Encyclopaedia Metallum: The Metal Archives

Το 1997, οι Meshuggah κυκλοφόρησαν το ΕΡ "The True Human Design''' με μία νέα μίξη του "Future Breed Machine" και ένα νέο κομμάτι με τίτλο "Sane".Meshuggah - The True Human Design at Discogs Το Νοέμβριο του επόμενου έτους κυκλοφόρησε το άλμπουμ "Chaosphere" με τη σύνθεση του συγκροτήματος να αποτελείται από τον τραγουδιστή Γιενς Κίντμαν, τους κιθαρίστες Φρέντρικ Τόρντενταλ και Μάρτεν Χάνγκστρεμ, τον Γκουστάβ Χίλμ στο μπάσο και τον Τόμας Χάακε στα τύμπανα.Meshuggah: Chaosphere - Ultimate Guitar Ο δίσκος απόλεσε τα thrash metal στοιχεία του παρελθόντος και υιοθέτησε απόλυτα ένα ύφος math metal (djent), με αταίριαστες αλλαγές, ατονικότητα και παράφωνες κιθαρες. Κατά την περιοδεία για την προώθηση του άλμπουμ, το συγκρότημα εμφανιζόταν μαζί με τους Entombed στην Ευρώπη και το 1999 περιόδευσε στην Αμερική ανοίγοντας τις εμφανίσεις των Slayer.Slayerized.com | Slayer Tour Database | 1999 Tour Dates Στη συνέχεια, περιόδευσαν και πάλι στην Ευρώπη μαζί με τους Stormtroopers of Death.

Τον Ιούλιο του 2001, ο Χίλμ αποχώρησε και το συγκρότημα περιόδευσε δύο μήνες αργότερα στις Ηνωμένες Πολιτείες μαζί με τους Tool.The Tool Page: Tour Info Τον Αύγουστο του 2002, κυκλοφόρησε ο δίσκος "Nothing", πουλώντας 6.500 αντίτυπα στις Ηνωμένες Πολιτείες την πρώτη εβδομάδα του και ανεβαίνοντας στο # 165 του Billboard, με τους Meshuggah να είναι το πρώτο συγκρότημα της "Nuclear Blast" που κατάφερε να μπει στους αμερικάνικους καταλόγους επιτυχιών.Meshuggah: Nothing | Album Reviews | Pitchfork Τα μέρη του μπάσου κάλυψαν οι Τόρντενταλ και Χάνγκστρεμ και κατά την περιοδεία του άλμπουμ συνεργάστηκαν και πάλι με τους Tool μέχρι τον Δεκέμβριο του 2002, ενώ τον Μάιο του επόμενου έτους περιόδευσαν μαζί με τους Strapping Young Lad στις Ηνωμένες Πολιτείες.MESHUGGAH/STRAPPING YOUNG LAD: North American Tour Dates Announced Το καλοκαίρι του ίδιου έτους, οι προγραμματισμένες εμφανίσεις τους στο "Quartfestivalen" της Νορβηγίας και το "Arvikafestivalen" της Σουηδίας ακυρώθηκαν όταν ο Χάνγκστρεμ υπέφερε μία αδιευκρίνιστη μόλυνση, την ίδια περίοδο που ο Χάακε υπέφερε από σύνδρομο καρπιαίου σωλήνος.Interview with Tomas Haake - Meshuggah - MikeDolbear.com

Τον Φεβρουάριο του 2004, ανακοινώθηκε ότι το μπάσο αναλαμβάνει ο Ντικ Λόβγκρεν και το συγκρότημα μπήκε στο στούντιο για την ηχογράφηση του εικοσάλεπτου κομματιού "Ι" που κυκλοφόρησε σαν ΕΡ μέσω της "Fractured Transmitter Records".Meshuggah: I | PopMatters Τον Μάιο του 2005, ακολούθησε το άλμπουμ "Catch Thirtythree", πουλώντας σχεδόν 7.000 αντίτυπα κατά την πρώτη εβδομάδα κυκλοφορίας του και ανεβαίνοντας στο # 170 του Billboard.Meshuggah - Catch Thirtythree - Sputnikmusic Κατά το ευρωπαϊκό κομμάτι της περιοδείας του δίσκου, οι Meshuggah εμφανίζονταν μαζί με τους Γάλλους Scarve και στο αντίστιοχο αμερικάνικο μαζί με τους God Forbid, The Haunted και Mnemic, με την περιοδεία να ονομάζεται "Fury of the Fall".MESHUGGAH, GOD FORBID, THE HAUNTED, MNEMIC - FURY OF THE FALL VANCOUVER GIG REVIEW, PHOTOS, SETLISTS POSTED ONLINE

Το συγκρότημα επέστρεψε στο στούντιο για την ηχογράφηση του "obZen", το οποίο κυκλοφόρησε τον Μάρτιο του 2008.Meshuggah - obZen at Discogs Το άλμπουμ πούλησε 11.400 αντίτυπα στην πρώτη εβδομάδα του και έφθασε στο # 59 των αμερικάνικων τσαρτ, ενώ έξι μήνες αργότερα είχε πουλήσει πάνω από 50.000 κόπιες. Για την προώθηση του άλμπουμ περιόδευσαν σε όλο τον κόσμο και γύρισαν το βίντεο κλιπ για το τραγούδι "Bleed".MESHUGGAH - Bleed (OFFICIAL MUSIC VIDEO) - YouTube

Οι ζωντανές εμφανίσεις του συγκροτήματος που ήταν προγραμματισμένες για τον Απρίλιο του 2009 ακυρώθηκαν λόγω προβλήματος οσφυϊκής δισκοκήλης του Χάακε, η οποία του δημιουργούσε προβλήματα στο δεξί πόδι.MESHUGGAH Forced To Cancel Scandinavian Tour Μετά από εγχείρηση, ο ντράμερ επέστρεψε στην ενεργό δράση το καλοκαίρι του 2009.

Η ζωντανή ηχογράφηση με τίτλο "Alive" κυκλοφόρησε σε μορφή CD Και DVD τον Φεβρουάριο του 2010,Meshuggah - Alive (CD, Album) at Discogs ενώ ο επόμενος στούντιο δίσκος των Meshuggah εμφανίστηκε τον Μάρτιο του 2012 με τίτλο "Koloss", ανεβαίνοντας στο αμερικάνικο Top-20 με πωλήσεις που ξεπέρασαν τις 18.000 αντίτυπα κατά την πρώτη εβδομάδα κυκλοφορίας του.Meshuggah - Koloss - Reviews - Encyclopaedia Metallum Ακολούθησε το ΕΡ "Pitch Black" το 2013, με το ομώνυμο κομμάτι να είναι ανέκδοτη σύνθεση του 2003 που ηχογραφήθηκε ζωντανά στο "Distortion Fest" του Αϊντχόβεν, τον Δεκέμβριο του 2012.Meshuggah IS Releasing a New EP This Week!

Τον Μάιο του 2016, το συγκρότημα γνωστοποίησε ότι ο επόμενος τους δίσκος θα κυκλοφορήσει πριν το τέλος της χρονιάς.Meshuggah Announce New Album and Tour Dates for Fall 2016 Η ανακοίνωση με την ονομασία του δίσκου ήλθε δύο μήνες αργότερα, όπου έγινε γνωστό ότι το άλμπουμ θα φέρει τον τίτλο "The Violent Sleep of Reason''" και θα κυκλοφορήσει στις 7 Οκτωβρίου.MESHUGGAH: Νέος δίσκος τον Οκτώβριο - Metal Hammer Ο δίσκος ανέβηκε στο αμερικάνικο Top-20 και την ένατη θέση στην Αυστραλία, με το συγκρότημα να περιοδεύει στην Ευρώπη στα τέλη Νοεμβρίου του 2016.

Δισκογραφία
Στούντιο ηχογραφήσεις
ΈτοςΆλμπουμΣουηδίαΗΠΑ 1991  Contradictions Collapse  -  - 1995  Destroy Erase Improve  43  - 1998  Chaosphere  -  - 2002  Nothing  41  165 2005  Catch Thirtythree  12  170 2008  obZen  16  59 2012  Koloss  12  17 2016  The Violent Sleep of Reason  17  172022Immutable

Ζωντανές ηχογραφήσεις
 Alive (2010)
 The Ophidian Trek (2014)

Συλλογές
 Rare Trax (2001)
 25 Years Of Musical Deviance (2016)ΕΡ
 Psykisk Testbild (1989)
 None (1994)
 Selfcaged (1995)
 The True Human Design (1997)
 I (2004)
 Pitch Black (2013)

Παραπομπές

Πηγές
 Meshuggah στο Allmusic
 Meshuggah στο Metal Storm
 Meshuggah στην Encyclopaedia Metallum

 Εξωτερικοί σύνδεσμοι 

 Επίσημη ιστοσελίδα

Κατηγορία:Σουηδικά thrash metal συγκροτήματα
Κατηγορία:Σουηδικά progressive metal συγκροτήματα
Κατηγορία:Σουηδικά heavy metal συγκροτήματα